VÝROČNÁ SPRÁVA ZA ROK 2025
Občianske združenie Druhá šanca Bardejov, Postajok 266/1, 08501 Bardejov
Vážení podporovatelia, dobrovoľníci, partneri a priatelia,
rok 2025 bol pre Občianske združenie Druhá šanca Bardejov ďalším obdobím intenzívnej a zodpovednej práce v prospech opustených, týraných a zranených zvierat.
Každý zachránený život je výsledkom spoločného úsilia našich zamestnancov, dobrovoľníkov, podporovateľov, veterinárnych lekárov a všetkých ľudí, ktorým osud zvierat nie je ľahostajný.
Aj počas uplynulého roka sme pokračovali v našom hlavnom poslaní – poskytovať zvieratám bezpečie, potrebnú veterinárnu starostlivosť, dočasnú opateru a hľadať im zodpovedné a milujúce nové domovy.
Veľmi si vážime podporu mesta Bardejov, dôveru verejnosti a pomoc všetkých darcov, partnerov a priaznivcov, bez ktorých by naša činnosť nebola možná.
Ďakujeme všetkým, ktorí boli v roku 2025 súčasťou našej spoločnej snahy dať zvieratám druhú šancu na život.
O združení
Názov združenia
    Druhá šanca Bardejov
Právna forma
    Občianske združenie, odborová organizácia a organizácia zamestnávateľov
IČO
    51806614
Sídlo
    Postajok 266/1, 085 01 Bardejov
Registračné číslo
    VVS/1-900/90-54001
Registrový úrad
    Okresný úrad Prešov
Dátum vzniku
    01.08.2018

Štatutárny orgán
    Attila Viszlay
    Od 01.08.2018
    Funkcia predseda
    Iveta Vašková
      Od 10.03.2023
    Funkcia predseda
    Daniel Štefurik
      Od 10.03.2023
    Funkcia podpredseda
Hlavným poslaním združenia je ochrana a pomoc zvieratám v núdzi, najmä prostredníctvom:
•	záchrany opustených, týraných a zranených zvierat,
•	odchyt a zabezpečenia veterinárnej starostlivosti,
•	poskytovania dočasnej starostlivosti,
•	hľadania nových zodpovedných domovov,
•	organizovania kastračných programov,
•	osvety v oblasti ochrany a zodpovedného chovu zvierat,
•	organizovanie podujatí pre deti a dospelých so zvieratkami
•	spolupráce s mestami, obcami, veterinármi, organizáciami a verejnosťou.
Činnosť v roku 2025
Počas roka 2025 sa Občianske združenie Druhá šanca Bardejov venovalo najmä týmto aktivitám:
•	odchytu a prijímaniu opustených, túlavých a zranených zvierat,
•	zabezpečovaniu veterinárnych vyšetrení a ošetrení,
•	liečbe a rekonvalescencii zachránených zvierat,
•	umiestňovaniu zvierat do dočasných opaterí a domovov
•	sprostredkovaniu adopcií a hľadaniu nových zodpovedných majiteľov,
•	organizovaniu verejných adopčných a osvetových aktivít a podujatí,
•	spolupráci s občanmi, samosprávou a ďalšími organizáciami pri riešení prípadov opustených zvierat,
•	získavaniu materiálnej a finančnej pomoci potrebnej na zabezpečenie činnosti združenia,
•	údržbe karanténnej stanice, ktorú OZ spravuje
•	výstavba Centra zachránených zvierat
•	zber kadavérov 
•	ostatné aktivity v rámci zmluvných vzťahov.
•	V roku 2025 sme takto zachránili cca 100 psov a cez 100 mačiek.

Hospodárenie združenia
Finančné prostriedky získané počas roka 2025 boli využívané účelne a hospodárne na zabezpečenie starostlivosti o zvieratá a prevádzku združenia.
Príjmy združenia tvorili najmä:
•	dary od fyzických osôb,
•	príspevky na základe zmluvných vzťahov
•	príspevky od právnických osôb,
•	podiel zaplatenej dane (2 %),
•	dotácie,
•	ostatné príjmy.
Výdavky boli použité predovšetkým na:
•	veterinárnu starostlivosť,
•	nákup krmiva,
•	lieky a zdravotnícky materiál,
•	antiparazitárne prípravky,
•	kastrácie,
•	čipovanie a očkovanie zvierat,
•	mzdy zamestnancov,
•	prevádzku a údržbu karanténnej stanice,
•	energie,
•	náklady spojené s kafilériou,
•	výstavbu Centra pre opustené zvieratá,
•	materiálne zabezpečenie činnosti združenia.
Prehľad hospodárenia za rok 2025
Výnosy		88 188,67			Náklady		82619,11	
EUR					EUR			
z toho:					z toho			
2% z daní		17 372,44			Nákup materiálu	14139,26	
príspevky FO		34 334,73			energie		1060,61	
príspevky PO		3 875,00			cestovné		4855	
zbierky		3 128,50			služby		29031,22	
dary		2 640,00			mzdy, odvody		32539,82	
dotácie		5 250,00			ostatné náklady	385,15	
					odpisy		608	
								
Hospodársky výsledok						5569,56	
Poďakovanie
Ďakujeme všetkým darcom, dobrovoľníkom, partnerom, veterinárnym lekárom, mestu Bardejov a všetkým priaznivcom, ktorí počas roka 2025 podporili našu činnosť finančne, materiálne alebo osobnou pomocou.
Vaša podpora nám umožňuje pokračovať v záchrane zvierat, poskytovať im potrebnú starostlivosť a dávať im skutočnú druhú šancu na plnohodnotný život.
Ďakujeme, že pomáhate spolu s nami.

Bardejov, 10.06.2026